Akken i d-yenna LADMIRAL : Tasuqilt d tajrut i yiman-is, d anzi asnilesan s unamek alqayan, yemmal-d akk talɣiwin izemren ad sɛeddint isali gar wid yettmeslayen tutlayin yemgaraden 2 . Tasulqilt d asiweḍ n yizen seg tutlayt ɣer tayeḍ. Deg tsuqilt ur nessemras ara tamawalt i yiman-is maca nesseqdac ula d taseddast rnu ɣer-s tasenɣanibt akked wayen icudden ɣer tutlayin-nni i terza tsuqilt. Deg aya yenna-d :  amsuqel yessefk fell-as ad yissin s telqay tutlayin-a yesseqdac deg tsuqilt-is ; rnu ɣer-s ilaq ad yissin idles n tutlayin-nni akked tmussniwin deg taɣult ideg yetteki uḍris-nni ara yessuqel .